da en da nl ca da da de es da da da da da da da da da da da da da en sv da da da en da da da da da da da en en da da cs da da da da da de da da da da da da da da da da da da da nl da en da da es nl da
Grønlandske børn skal finde innovative løsninger til stort nordisk-arktisk møde om bæredygtighed | UNICEF Danmark
18.8.2022 06:00:00 CEST | UNICEF Danmark
Børn fra UNICEFs børneråd i Grønland deltager sammen med 200 unge talenter fra Grønland, Norden og Arktis i innovationsprogrammet UNLEASH, der begynder lørdag i Nuuk. Partnerskabet mellem UNICEF og UNLEASH skal støtte børn og unge i Grønland i at handle på regionale udfordringer og udvikle bæredygtige løsninger, som kan bringe os tættere på FN’s verdensmål.
Fem børn med tilknytning til UNICEF Danmarks kontor i Grønland deltager om få dage i et af landets største bæredygtighedsprojekter nogensinde. Det sker, når det globale non-profit-initiativ UNLEASH fra den 20.-26. august afholder et stort innovationslaboratorium i Nuuk. Side om side med 200 udvalgte 18-35-årige talenter fra Grønland, Norden og Arktis vil børnene få inspiration til at udvikle løsninger på regionale og lokale udfordringer relateret til FN’s verdensmål.
De deltagende børn er i alderen 15-18 år og tilknyttet børnerådene ’MeeqqatIsummersorfiit’, som drives under UNICEF og Grønlands Selvstyres samarbejdsprojekt ’NAKUUSA’ med formålet at styrke børns inddragelse og rettigheder i samfundet. Børnerådene mødes hvert år til børnetopmøder, ligesom de løbende sikrer børns stemmer og input overfor beslutningstagere i Grønland.
15-årige Majli, et af børnerådsmedlemmerne, glæder sig over, at de nu også får en plads ved innovationsprogrammet i Nuuk. Her vil de undervejs få besøg af H.K.H. Kronprinsessen.
”Jeg ønsker at deltage i UNLEASH, fordi jeg gerne vil være med til at gøre en forskel og lære en ny arbejdsmetode. Jeg håber at lære meget af UNLEASHs metode. Derudover er jeg spændt på, om vores innovative løsning kommer til at gøre en forskel. Allermest glæder jeg mig til at møde Kronprinsesse Mary”, siger hun.
Programchef for UNICEF Danmarks kontor i Grønland, Maliina Abelsen, tilføjer:
”UNLEASH har tidligere vist, at de kan vække opfinderlysten og handlekraften hos den yngre generation, og vi ser frem til at se børn fra vores børneråd folde sig ud sammen med de ældre talenter. Samtidig kan mødet også på længere sigt give børns indflydelse på samfundsudviklingen i Grønland et ekstra skub, fordi vi i UNICEF er blevet skolet i UNLEASH innovationsmetode. Den metode vil vi fremover anvende som inspiration i voresprogrammer, herunder det årlige børnetopmøde.”
Første gang børn deltager aktivt i innovationsugen
Innovationsprogrammet i Grønland er det fjerde fysiske innovationslab, UNLEASH faciliterer, siden dets indvielse i København. Men det er første gang børn inddrages aktivt.
”Siden begyndelsen i 2017 har over 5.000 unge, alle over 18 år, deltaget i UNLEASH, så for os er det et utroligt opløftende, at vores metode nu for første gang skal medvirke til at skabe handlekraft og iværksætteri blandt unge under 18 år. UNLEASH er en af verdens mest betydningsfulde platforme for unge for realiseringen af FNs verdensmål, hvor de sammen udvikler innovative og skalerbare løsninger til nogle af verdens største problemer og på den måde bidrager til en mere bedre og mere bæredygtig verden. Og det er jo fantastisk, at helt unge mennesker nu ved brug af UNLEASHs innovationsmetode også får mulighed for at sætte deres præg på verden og deres hjemland, Grønland”, udtaler bestyrelsesformand for UNLEASH, professor Flemming Besenbacher.
Det er ligeledes første gang, et UNLEASH møde har fokus på regionale udfordringer frem for globale problematikker.
Både børn og unge skal i deres idéudvikling koncentrere sig om verdensmål, der har særlig relevans for Arktis. De skal søge løsninger på klimaforandringerne, der mærkes i regionen, hvor temperaturen stiger hurtigere end på resten af kloden. De skal udforske muligheder for at forbedre sundheden i områder med lav befolkningstæthed og udbredt psykisk mistrivsel. Og de skal forsøge at knække koden til, hvor man sikrer kvalitetsuddannelse til på tværs af store afstande.
UNLEASH i Grønland er et højt profileret projekt med opbakning fra Grønlands Selvstyre, flere kommuner, organisationer, fonde og mere end 50 lokale virksomheder.
Siden første UNLEASH i København i 2017 har 5.000 unge talenter fra 167 lande udviklet mere end 750 konkrete, bæredygtige løsninger relateret til FN’s verdensmål.
Flere end 200 løsningerne er blevet bragt videre af talenter i andre af UNLEASHs platforme, og mere end 120 løsninger har modtaget investeringer.
Et godt eksempel på værdiskabende løsning undfanget i UNLEASH er OneDay Health. Baggrunden for OneDay Health var mangelfuld adgang til sundhed i Ugandas landområder, og hvordan man kunne lave lokale, finansielt bæredygtige sundhedsklinikker tæt på folk. I dag har OneDay Health åbnet 27 sundhedsklinikker i Uganda og modtaget flere end 100.000 patienter. En klinik koster $4.000 og kan dække sundhedsbehovet for 10.000 patienter.
FAKTA: UNICEF DANMARK I GRØNLAND
UNICEF er dén organisation, som alle verdens lande gennem FN har sat i spidsen for at kæmpe for, at børn overlever og klarer sig i livet. UNICEF Danmark indsamler penge til denne indsats og kæmper samtidig for at fremme og udbrede kendskabet til børns rettigheder i Danmark og Grønland.
UNICEF Danmark har arbejdet i Grønland siden 2011 og haft kontor i Nuuk siden 2019.
Arbejdet for at styrke børns vilkår og rettigheder i Grønland består i flere indsatser og projekter, heriblandt ‘NAKUUSA’, der drives af UNICEF sammen Grønlands Selvstyre. NAKUUSA faciliterer blandt andet børneinddragelse og medbestemmelse gennem børneråd (MeeqqatIsummersorfii, MI), ligesom projektet gennem kampagner arbejder for at flytte og inspirere voksnes holdninger til, hvordan de kan skabe trygge rammer for børns opvækst.
Julie Kauffmann, pressemedarbejder UNICEF Danmark, +45 2371 1864, jrkauffmann@unicef.dk
Information om UNICEF Danmark
Følg pressemeddelelser fra UNICEF Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra UNICEF Danmark
Joakim Mæhle ny ambassadør for UNICEF Danmark30.9.2022 10:26:41 CEST | Pressemeddelelse
Søndag aften var Joakim Mæhle med til at besejre de franske verdensmestre. I dag kan han fejre yderligere en sejr sammen med UNICEF og verdens børn. Den danske landsholdsstjerne har nemlig takket ja til rollen som ambassadør for FN’s børneorganisation.
300 elever diskuterer klima til Børnetopmøde i FN Byen30.9.2022 05:50:00 CEST | Pressemeddelelse
I dag samles elever og personale fra 43 skoler til UNICEFs børnetopmøde i FN Byen i København. Her skal de diskutere klimaforandringer og børnerettigheder. Mødets talere tæller blandt andre den unge klimaaktivist Selma de Montgomery, der er ny klimaforkæmper for UNICEF.
UNICEF CUP runder 1 million vacciner til verdens udsatte børn22.9.2022 07:03:24 CEST | Pressemeddelelse
I lørdags var UNICEF Cup tilbage i Ceres Arena, hvor nogle af landets bedste skuespillere, komikere, tidligere landsholdsstjerner og AGF-legender bød på underholdning, drama og til tider flot fodbold. Den velgørende fodboldturnering rundede samtidig målet om en samlet donation på en million vacciner til UNICEF.
Nyt valgmanifest skal inspirere politikere til kampen for bedre børneliv19.9.2022 07:12:24 CEST | Pressemeddelelse
Mere børneinddragelse, massiv investering i børn og en reel implementering af børns rettigheder i lovgivning og praksis. Det er de principper, UNICEF Danmark mener bør være pejlemærker for politikere efter det kommende folketingsvalg. I et nyt valgmanifest guider børneorganisationen politikere til at skabe positive forandringer med 15 konkrete forslag til handling.
Det er god business at tænke børnerettigheder ind i sin virksomhedspraksis15.9.2022 00:01:00 CEST | Pressemeddelelse
Sammen med LEGO Group samler UNICEF Danmark 17 store nordiske virksomheder til rundbordskonference om erhvervslivets indvirkning på børns rettigheder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022